Sərdar Fərəcov

Sərdar Fərəculla oğlu Fərəcov () — Azərbaycan bəstəkarı, Azərbaycan Respublikasının xalq artisti (2019), Azərbaycanın  fəxri mədəniyyət işçisi, Azərbaycan Respublikası Prezidentinin fərdi təqaüdçüsü (2025-ci ildən), Azərbaycan Bəstəkarlar İttifaqının katibi, Üzeyir Hacıbəylinin Ev Muzeyinin direktoru.

 Həyatı 
Sərdar Fərəcov 1957-ci il dekabrın 8-də anadan olub. 1984-cü ildə Üzeyir Hacıbəyov adına Azərbaycan Dövlət Konservatoriyasını (indiki Bakı Musiqi Akademiyası) prof. Xəyyam Mirzəzadənin sinfində bitirmişdir. Hazırda Üzeyir Hacıbəylinin Ev Muzeyi - nin direktoru vəzifəsində çalışır. Əsərləri Avropa, Amerika və keçmiş SSRİ ərazisində müxtəlif ansambllar və ifaçılar tərəfindən ifa edilmişdir.

 Mükafatları 
17 sentyabr 2019-cu ildə Azərbaycan musiqi mədəniyyətinin inkişafında xidmətlərinə görə Azərbaycanın xalq artisti fəxri adına layiq görülmüşdür.

8 may 2025-ci ildə Azərbaycan Respublikası Prezidentinin fərdi təqaüdünə layiq görülmüşdür.

 Əsərləri 

 Opera
 "Şəngülüm, Məngülüm" (2000) - M. Müşfiqin nağılı əsasında uşaqlar üçün rok–opera

 Operetta
 "Müsyö Jordan və dərviş" (1998) - libretto müəllifindir
 "Bankir adaxlı" musiqili komediyası (2000) - libretto T. Vəliyevanındır 
 "Səhnədə məhəbbət" (2000) - libretto Əli Əmirlinindir

 Digər vokal əsərləri
 T. Taisoğlunun sözlərinə səs, xor və simfonik orkestr üçün "Böyük vətəndaş haqqında" Oda (1996); 
 S. Şahbəylinin söz. xor və estrada-simfonik orkestri üçün "Teatr himni" /Milli teatrın 125 illiyinə həsr olunub/ (1998);
 "Dədə Qorqud" Oratoriyası (1999); 
 A' capella xoru və klarnet üçün Triptix /V.Səmədoğlunun 60 illiyinə həsr olunub/ (1999); 
 M.Füzulinin söz. səs və simfonik orkestr üçün "Cəfadan qeyri" qəzəl-poeması (1994);

 İnstrumental əsərlər
 Orqan üçün "Qəsidə" (1991) - N. Gəncəvinin xatirəsinə
 Simli kvartet üçün 3 pyes (1991); 
 Skripka və piano üçün pyeslər (2001).

 Orkestr üçün
 Kiçik simfonik orkestr üçün "Yumoreska" (1995); 
 Simfonik süita (1990)
 Balet süitası (1991) 
 Simli orkestr üçün Süita (1995); 
 Kamera orkestri üçün "Oxunmamış lay-lay" poeması (1995); 
 "Matəm harayları" simfonik lövhəsi (2000);

 Teatr tamaşalarına musiqi 
 "Ölüləri qəbirstanlıqda basdırın" /müəllif – İ.Şıxlı/,rejissor-R.Almuradlı/ (2005)
 "Onun iki qabırğası var" /müəllif – Əli Əmirli/ ,
 "Sənsiz yaşaya bilmərəm" /müəllif – M.Haqverdiyev/ (1996);
 "Yeddi məhbusə" /müəllif – Əli Əmirli/,
 "Sevirəm səni, Türkiyə" /müəllif – Kamal Abdulla/ (1997); 
 "İtkin ər" /müəllif – Əli Əmirli/,
 "Yaxşı padşahın nağılı" /müəllif – Anar/,
 "Molyer" /müəllif – M.Bulqakov/ (1998);
 "Səhra yuxuları" /müəllif – Anar/,
 "Şübhəli əhvalat" /müəllif – Qabil/, 
 "Anamın gəlinlik paltarı" /müəllif – Ə.Qasımov/, 
 "Yekəburun Cırtdan" /müəllif – V.Qauf/ (2001).
 S.Vurğun, R.Rza, T.Taisoğlu, Kamal Abdulla, Q.P.Elsevər və b. şairlərin söz. mahnı və romanslar(1990 – 2001).

 Məqalələr 

 Bir daha himn haqqında. "Mədəniyyət" qəzeti, 07.03.1991; 
 Ü.Hacıbəyovun unudulmuş "Bahar nəğməsi". "Mədəniyyət", 21.03.1991; 
 "Ü.Hacıbəyov Ensiklopediyası"nda 25 məqalə. B., "Azərbaycan", 1996; 
 Əgər onlar da tamamlansaydı, yaşasaydı. "Musiqi dünyası" jurnalı, №1, 1999; 
 Ü.Hacıbəyov və erməni sənətçilərinin mədəni təcavüzü. "Musiqi dünyası", №3-4, 2000; 
 Belə bir məktəb var. "Musiqi dünyası", №1-2, 2001. 
 Respublika elmi konfranslarında mə'ruzə və çıxışlar (1990 – 2001). 
 Dövri mətbuatda məqalələr (1990 – 2001).

 Filmoqrafiya 
 Əbədi iftixarımızFərəcov, S. Əbədi iftixarımız: [Bəstəkar Üzeyir Hacıbəyliyə həsr olunmuş eyni adlı filmin ssenari müəllifi Sərdar Fərəcov və quruluşçu rejissoru Tahirə Hüseynova ilə söhbət] //Mədəniyyət.- 2010.- 25 avqust.- S. 5.
 Cavad xan (film, 2009)
 Maestro. Özüm və zaman haqqında. Bəstəkar Xəyyam Mirzəzadə (film, 2011)

 İstinadlar 

Kateqoriya:Azərbaycan bəstəkarları
Kateqoriya:Azərbaycan film bəstəkarları
Kateqoriya:Opera bəstəkarları
Kateqoriya:Azərbaycan Respublikasının xalq artistləri
Kateqoriya:Azərbaycan muzeylərinin direktorları
Kateqoriya:Azərbaycan Respublikası Prezidentinin fərdi təqaüdçüləri